CELEX: 62008CN0155
Language: et
Date: 2008-04-16 00:00:00
Title: Kohtuasi C-155/08: Eelotsusetaotlus, mille esitas Hoge Raad der Nederlanden (Madalmaad) 16. aprillil 2008 — X versus Staatssecretaris van Financiën

21.6.2008   
            
            
               ET
            
            
               Euroopa Liidu Teataja
            
            
               C 158/12
            
         Eelotsusetaotlus, mille esitas Hoge Raad der Nederlanden (Madalmaad) 16. aprillil 2008 — X versus Staatssecretaris van Financiën
   (Kohtuasi C-155/08)
   (2008/C 158/18)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Kaebuse esitaja: X
   
      Vastustaja: Staatssecretaris van Financiën
   Eelotsuse küsimused
   
               1.
            
            
               Kas EÜ artikleid 49 ja 56 tuleb tõlgendada nii, et nendega ei ole vastuolus see, et juhtudel, kui liikmesriigi maksuhalduri eest on varjatud välisriikides olevaid säästuhoiuseid (neist hoiustest saadavat tulu), kohaldab liikmesriik õigusnormi, mis välisriikide pangahoiuste üle tõhusa järelevalve teostamise võimaluste puudumise hüvitamiseks kehtestab maksu ümberarvutamisele kaheteistkümne aasta pikkuse tähtaja, samas kui selles liikmesriigis asuvate säästuhoiuste (neist hoiustest saadava tulu) suhtes, mille üle on võimalik teostada tõhusat järelevalvet, kehtib maksu ümberarvutamiseks viie aasta pikkune tähtaeg?
            
         
               2.
            
            
               Kas asjaolu, et hoiused asuvad liikmesriigis, kus kehtib pangasaladus, mõjutab vastust esimesele küsimusele?
            
         
               3.
            
            
               Juhul kui vastus esimesele küsimusele on jaatav, siis kas EÜ artiklitega 49 ja 56 ei ole vastuolus ka see, et rahatrahv määratakse tulu või vara — mis on maksu ümberarvutamise ese — varjamise eest proportsionaalselt selle pikema ajavahemiku puhul ümberarvutatava summa alusel?